钦定古今图书集成/明伦汇编/氏族典/第359卷 > 林文贵
## 钦定古今图书集成/明伦汇编/氏族典/第359卷 > 林文贵

按《杭州府志》：“文贵，黄岩骑兵也。从戍海宁。正德中，桃
源盗起，抚臣檄千户吕忠统其属往征之，文贵以骑
士从。时乱起仓卒，远近哗骇，当行者号恸震野，留连
逾期，或逃亡。自贼杀，文贵，独慨然策马就队，一军气
为之振。至衢之开化，壁华埠，当贼冲。贼据复岭，阻大
溪，丛薄弥望。我军远赴新集，错列民兵，士志不齐。阵”
未集，贼拥众至，吕忠战死，众且奔溃。文贵厉声曰：“将
不负国，吾属岂忍负将！”众义其言，止战者八十馀人。
文贵奋枪洞贼胸，贼怒，戮力聚攻，众多战死，存者俘
系多伏泣祈生，文贵僵立瞠视。贼发怒骂曰：“贼犯国
法，戕民命，不旋踵虀粉矣！”贼怒甚，刖文贵足，詈不已，
拔其舌，犹噞喁奋张作詈状。贼至，剖腹刳心乃已。尸
暴战地，有过之而失声恸者，曰：“此好男子林文贵也。”